Pap Zoltán Laborgyakorlat 3.

**Dokumentáció**

A választható feladatok közül én közéleti eseményre reagáló művet készítettem, kissé szabadon értelmezve.

Nem konkrét eseményről, hanem bizonyos események élettani hatásaiból készítettem darabot.

A mű egy pánikrohamhoz hasonlóan folyik le.

Eleinte apró észrevehetetlen hullámokban érkeznek az események, majd hirtelen felülkerekedik egy ellentétes állapot.

"A pánikbetegség lényege az egyénre időről időre hirtelen rátörő intenzív félelem, a pánikroham.

Ez az érzés olyan elemi erejű, hogy az érintett eleinte nem is tudja, mi történik vele."

Nem sokáig áll fenn ez az állapot, de a gondolataink, a szorongás és a félelem újra és újra belesodornak minket.

A mű előállításához minél kevesebb hangforrást szerettem volna használni, nem a telített hangképre törekedtem.

A hangok egyike egy szintetizált zaj a másik pedig mikrofonnal felvett.

A szintetizálás 120 BPM-en történt, de rögzítéskor 50BPM-et használtam. így tudtam elérni az LFO automatizációjával a szívveréshez hasonló hangélményt.

A darabban előfordul felvett hang is. A hangminta először önmagában szól majd saját maga váratlanul megtöri ritmusát. A direkt hangot el kezdi követni egy késleltetett és minimálisan elhangolt hangpár.

Közben hullámokban beszűrődik a szintetizált hang, ami átveszi a főszerepet, habár a frekvencia elosztásnak köszönhetően az első hang végig hallható marad.

A kívánt hangulathoz feedback-et is alkalmaztam. A zaj csatornáját zengetőre küldtem, majd a zengetőt saját magába visszakötve, az intenzívebb részeknél a mélyebb hangtartományt végig kíséri egy saját magát generáló atmoszféra, ami bizonyos részeken főszerepbe lép és fájdalmat okoz.

A hangzásvilágot minél inkább kellemetlennek és nyomasztónak szántam.